Tagasi Webberi juurde. Ehkki seekord tegi ta ainult ühe vea, mis lõppkokkuvõttes vaevalt tulemust mõjutas, oli see siiski viga. Aga Webberil kipub ka suuremaid vigu sisse lipsama. Täiesti arusaamatul põhjusel on ta tänavu kaks korda eessõitjale tagant sisse põrutanud. Seejuures pole Webber kindlasti mingi V-tüüp. Ta on vana ja kogenud ning aastaid võistlejaterivi kesk- või tagaosas loksunud. Aga ju jookseb temalgi protsessor aeg-ajalt kokku, kui eesliikuv auto ekraanil  liiga suureks muutub. Niimoodi maailmameistriks ei tulda.